বেলঘরিয়ায় চলল গুলি, আহত দুজন

কলকাতা: বেলঘড়িয়া (Belghoria) উত্তর বাসুদেবপুর এলাকায় চলল গুলি (Shootout Belghoria)। এক তৃণমূল নেতা সহ ২ যুবক আহত হয়েছেন। জানা গিয়েছে, বিকাশ সিং ও সন্তু সাউ নামে দুই যুবককে গুলি করে চম্পট দেয় দুষ্কৃতীরা। বিকাশ সিংয়ের কোমরে ও সন্তুর হাতে গুলি লাগে। দুজনকে আশঙ্কাজনক অবস্থা নিয়ে ভর্তি করা হয় সাগর দত্ত হাসপাতালে (Sagar Dutta Hospital)।

আরও পড়ুন: দমদমে ‘ব্রাত্যর সন্ধানে’ এসএফআইয়ের মিছিল, ভিড় মাপতে ড্রোন ওড়াল পুলিশ

শনিবার সন্ধ্যায় উত্তর ২৪ পরগনার বেলঘরিয়ায় গুলি চলল। জানা গিয়েছে, বেলঘরিয়া ২৯ নম্বর ওয়ার্ডের উত্তর বাসুদেবপুর এলাকায় একটি চায়ের দোকানে বসেছিলেন বিকাশ সিং। প্রত্যক্ষদর্শীরা জানান, তিনজন যুবক বাইরে করে এসে বিকাশকে লক্ষ্য করে গুলি চালায়। তখন তিনি পালাতে গেলে দুষ্কৃতীদের গুলি পাশের এক যুবকের গায়ে লাগে। গুলিবিদ্ধ হন বিকাশও। গুলি চালানোর পরই দুষ্কৃতীরা বাইকে করে চম্পট দেয়। গুলিবিদ্ধ অবস্থায় ২ জনকে সাগর দত্ত হাসপাতালে পাঠানো হয়। পরে সন্তু দাস নামে গুলিবিদ্ধ যুবককে কলকাতার হাসপাতালে রেফার করা হয়েছে। ঘটনাস্থলে আসে বেলঘরিয়া থানার পুলিশ। পুলিশ জানিয়েছে, দুজন আহত হয়েছেন বলে জানা গিয়েছে। ২ থেকে তিন রাউন্ড গুলি চলেছে। কে বা কারা ঘটনার সঙ্গে জড়িত তা খতিয়ে দেখছে পুলিশ। কোনও পুরনো শত্রুতা না রাজনৈতিক কারণে এই ঘটনা তা জানতে তদন্ত শুরু করেছে পুলিশ।

অন্য খবর দেখুন